

**Пројекат конкурентне пољопривреде Србије**

**Други јавни позив**

17/01/2022

**Предмет: Позив консултантима**

ПОЗИВ ЗА ПРИЈАВУ ПРИВАТНИМ КОНСУЛТАНТИМА

Поштовани,

Дана 17.01.2022. биће објављен Други јавни позив за подношење пријава за утврђивање права на коришћење бесповратних средства у оквиру Пројекта за конкурентну пољопривреде Србије у 2022. године Пројекта конкурентна пољопривреда Србије. Овим позивом желимо да вас укључимо у процес пружања стручно – техничке помоћи подносиоцима пријава као што смо то урадили и на Првом јавном позиву.

Молимо све заинтересоване приватне консултанте да нам се пријаве како бисмо вас уврстили у званичне консултанте на пројекту. Пријаве се врше на мејл адресу : [info@scap.rs](mailto:info@scap.rs)

**Рок за пријаву је четвртак, 20/01/2022 до 12.00 часова.**

У наслов *(subject)* мејла молимо вас да наведете тачно : ПРИЈАВА КОНСУЛТАНТИ – име консултантске куће.

Могу се пријавити приватни консултанти, предузетници и привредна друштва **искључиво са шифрама делатности које су у Агенцији за привредне регистре регистроване као**:

Шифра 6920 - рачуноводствени, књиговодствени и ревизорски послови, пореско саветовање

Шифра 7022 - консултантске активности у вези са пословањем и осталим управљањем

У телу мејла наведите:

Име регистроване консултантске куће/пун назив : \_\_\_\_\_\_\_\_\_\_\_\_\_\_;

Матични број: \_\_\_\_\_\_\_\_\_\_\_\_\_\_\_\_\_;

ПИБ: \_\_\_\_\_\_\_\_\_\_\_\_\_\_\_\_\_\_\_;

Шифру делатности:\_\_\_\_\_\_\_\_\_\_\_\_\_\_\_\_\_\_\_\_;

Седиште: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Наглашавамо да ће се на листи приватних консултаната наћи само они који на време и у целости исправно пошаљу пријаву, искључиво са две горе наведене шифре делатности и који прођу обуке које ће организовати Тим за имплементацију Пројекта конкурентне пољопривреде Србије. *Листа приватних консултаната која ће бити објављена је информативног карактера за потенцијалне подносиоце пријава.*

***Тим за имплементацију Пројекта конкурентна пољопривреда Србије***